Geografia, kokalekua, klima - Mendigorriko Udala HOME\nGeografia, kokalekua, klimaiirurzun2018-11-29T08:42:14+00:00\nMendigorria Erdi-aroko herri ederra da. Herriaren lehen aipamenak XI. mendekoak dira. Nafarroako Erdi-ekialdean dago kokatua, Arga ibaiaren ertzean. 400 metroko kotan dago, muino batean, eta bertatik ibaiaren meandroa bat ikusten da. Iparraldean, eremu malkartsua izanik ere, baratzez inguraturik dago. Iruñeatik 28 kilometrora dago, Lizarratik 26 kilometrora eta Tafallatik 19 kilometrora.\nIparraldetik, Mendigorriak muga egiten du Obanos, Gares, Mañeru, Zirauki eta Bilatortarekin; hegoaldetik, Artaxoa eta Larragarekin; ekialdetik, Artaxoarekin eta mendebaldetik, Zirauki, Bilatorta eta Oteitzarekin.\nLitologia anitzeko eta egitura geologiko konplexuko udalerria da. Nekeasko antiklinalaren hegoaldean dago kokatua eta Barasoaingo sinklinalaren luzapenak hegoaldetik zeharkatzen du.\nMaterial oligozenikoak dauden eremuan dago Mendigorria bere iparraldeko eremuan, buztin-lur, igeltsu-lur eta kareharrizko lur antiklinal batek zeharkatuta. Honek ekialde-mendebalde bidea jarraitzen du.\nHegoaldeko eremua material miozenikoz osatua dago (batez ere buztin-lurrak eta hondar-lurrak), lutitekin txandakatuta, sinklinaletik ekialdetik mendebaldera zeharkatuz.\nArgaren ibaiertzak eta Salado ibaiaren ahoak legar, hare, lohi eta buztinezko biltegi kuaternarioz osatuta daude.\nAlaitz mendizerraren altxatzeak buztin eta hare-harri serie handiak ekarri zituen, ibai-korronteen eraginez. Serie hauek, gradualki, eraldatzen doaz: buztin-lur eta kareharri lakustreak dituzte (Zangotza) eta kubetaren erdialdean igeltsu-lurra (Arguedas, Faltzes, Tafalla, Desoio eta Mendigorria).\nIgeltsuak bereziki antiklinaletan egoten dira: Tafallan, Mendigorritik Lorkarako zerrendan, Allotzeko diapiroan desagertu aurretik.\nMendigorriko klima mediterranear-kontinentala da; neguak hotzak dira eta ziertzoa sarri ibiltzen da, udak lehorrak eta beroak izaten dira eta euri gutxi egiten du, irregularki.\nUrteko batezbesteko tenperaturak 12 eta 14 ºC artekoak dira, eta prezipitazioak 450 eta 550 mm artekoak, urtean 70 bat egunetan biltzen direnak. Ebapotranspirazio potentziala 700-725 mm artekoa da.\nHainbat haize desberdintzen dira: “ziertzoa” edo ipar-haizea, efektu hotza eta hezea eragiten duena. Haize gorria edo ipar-mendebaldekoa. “Jaqués” haizea ekialdetik etortzen da eta hotza da. “Sargoria”, hego eta hego-ekialdetik datorrena, beroa eta udako ekaitzak ekartzen dituena. “Gaztelakoa”, mendebaldeko haizea. “Del Portillo” haizea, ipar-mendebaldekoa, hotza eta lehorra.\nAzaleraren zatirik handiena eremu laua da, inklinazio txiki eta muinoz osatua. Mendigorriko mendiek ez dute altitude handirik. Ipar eta mendebalde, ipar-mendebalde eremuetan, Belardi Gainak (400 m), Harrobi Gainak (445 m) eta Ibarberoko Gainak (513 m) aurkitzen ahal ditugu.\nHerritik bertatik (405 m-ko altitudea du) honako hauek ikusten dira: Jurramendi, Erreniega mendizerra, Etxauriko portua, Andia mendizerra eta, egun argietan, Moncayo.\nMendigorriko hidrografia-sarea Arga ibaiaren inguruan antolatzen da. Ibaiak udalerria iparraldetik hegoaldera zeharkatzen du (335 m). Hiru terraza-maila desberdintzen dira Argaren ezkerraldean, eta eskuinaldean erosio-glazis maila bat dago. Sail ureztatuak zeharkatu eta gutxira, emaria handitu egiten da Salado ibaiari esker, Mañerutik datorrena eta eskuinaldetik sartzen dena.\nGainontzeko ibai-bideak denboraldikoak dira eta Argarantz egiten dute bidea sakanetatik barrena, bi aldeetatik sartuz. Eskuinaldetik: La Pedrera, San Pedro, Malakalza eta Jusvilla sakanak. Ezkerraldetik: Belardiko, Nekeas eta Longadera errekak eta La Laguna, Nekeas eta Duiderra sakanak\nHainbat urmael nabarmendu behar dira: La Sierra, Agrero, Santiago eta, jadanik, desagertu diren Andion eta Abaco. Bestalde, Grisuela iturria ere badago.


“Ohartu naiz artxibo partekatzeko arazoak bazirela Iparraldean” | “Ohartu naiz artxibo partekatzeko arazoak bazirela Iparraldean” – iparraldekohitza\nurtarrila 14, 2022\n“Ohartu naiz artxibo partekatzeko arazoak bazirela Iparraldean”\nEuskal kantugintzari buruzko musikologia klaseak emateaz gain, herri musika eta kantuen sailaren koordinazioa eramaten du joan den irailetik Marie Hirigoien Bidart musikologoak (Mugerre, 1982), Iparraldeko kontserbatorioan, Baionan, Pauline Lafitte txistu irakaslearekin elkarlanean. Lanbidetik kanpo ere kantuz eta musikan ari da BBAX, Lauso eta Ufakan taldeetan.\nKontserbatorioko herri musiken arduradun izan arte, zer ibilbide ukan duzu?\nBaionako kontserbatorioan hasi nintzen musikan, zehar flauta eta musika heziketa landuz. Ondoan, musika egiten nuen Angeluarrak, Genets eta holakoetan. Gero, unibertsitaterat joan nintzen Tolosarat [Okzitania], lizentzia, masterra eta doktoretza egiteko. Lizentzian, musikologia orokorra zen; emeki-emeki, espezializaziorako, euskal kantuari buruzko ikerketak egin nituen.\nBehialako kantatzeko molde askea barnatzera ekarri zintuen?\nMasterrean melodien goratasunari interesatu nintzaion: Xiberoko hiru emazte kantariren arteko konparazioa egin nuen, hiru belaunaldi desberdinetakoak zirenak. Galtzen ari den kantatzeko manera bat bazen melodietan. Musika jakintsuaren eta mundializazioaren eraginez, gauzak norma batean sartzen ari dira. Artxiboetan ikertuz, gaurko kantuan zer aztarna gelditzen den aztertu nahi nuen. Doktoretza tesirako segitu nuen artxiboen eta melodien aztertzen\nGeroztik, segitu duzu beti ikertzen?\nKultur ondare immaterialaren inbentario bat egin izan dut. Tradizio musika eta dantzei buruzko inkestak, bilketak ere. Kantari eta musikari anitz grabatu ditut. Artxiboetan lan egin dut anitz: Sü Azian eta Iker zentroarekin. Ene ibilbidean ohartu naiz Iparraldean bazirela beti arazoak artxiboen partekatzeko, gauzen transmititzeko. Orduan, enetzat inportantea baitzen, ene funts guzia digitalizatu dut, datu base batean ezarri, eta denen esku da interneten.\nKontserbatorioko kargu berriarekin ikerketara itzuli zara, nolabait?\nTolosako tesiaz geroztik urteak pasatu dira, eta penatua nintzen ez bainuen sekula erabiltzen ene lanean. Nahi nuen ikerketan segitu, baina ez nuen paradarik atzeman hemen. Gaurko lanpostu horretan, harrigarria da nolako zentzua hartzen duen orduko ikerketak. Berriz erabiltzen dut dena. Ematen dit gogoa urrunago joateko, eta badu lau hilabete ari naizela ikasleentzat gauza xerkatzen; parada ematen dit berriz baliatzeko bildu eta bizi izan dudan guzia.\nBildu ezagutza eta datu meta hori nola transmititzen diezu ikasleei?\nProfesional bilakatzeko zikloan diren ikasleek musika jakintzari buruz badituzte bi urte egiteko. Lehen urtean, etnomusikologia, eta, bigarren urtean, berriz ezarri dut memoria lan bat egitea. Tesitik abiatu naiz, eta euskal kantugintzari buruz musikologian zer idatzia izan den aurkezten diet: Charles Bordes, [Resurreccion Maria] Azkue, Jean Ithurriaga, Gallop; hots, euskal musikari buruz idatzi duten autoreak aztertzen ditugu. Eta dinamika biziki ona da hor kontserbatorioan, bikaina da, zeren eta onartu dute, ofizialki, ikasleek memoria eta azterketa euskaraz egitea. Berri-berria da.\nKlaseak ere euskaraz egiten dituzue?\nHeldu den urtean lanbide saileko bi ikasleak euskaldunak izanen dira, eta eskola euskaraz egiten ahalko dut. Dena den, gaur egun ere bi hizkuntzak nahasten ditugu.\nKanpoko irakasle musikariak ere gomitatu dituzue?\nTutoretza badute lanbide saileko ikasleek. Pauline Lafitte ene lankideak txistua eramaten du. Akordeoian, Laura Bidek. Berrikuntza, trikitia da. Ez zen sekula izan kontserbatorioan, eta hiru irakasle proposatu ditugu: Maider Martineau, Erika Lavillar-Isasi eta Joseba Tapia.\nAisialdiko ikasleak ere badituzue musika tresna bat edo kantua lantzera heldu direnak?\nBai, praktika amateurra deitzen dena. Nahi dutenentzat da; jendeak izena ematen du urte hastapenean, eta proposamen orotarik bada. Sortu dut euskal kantu klase bat; helburua da artxiboak entzutea eta kantuak lantzea.\nZein litzateke, herri musikarako, zure erronka, kontserbatorioan?\nKantua, eman dezagun, transmititzen zen familietan; bazen dinamika bat, kantaldi andana bat. Kantuak leku handia bazuen lehen. 2004an hasi nintzen ikerketen egiten, eta ikusi nuen hamar urtez gauzak nola aldatu ziren. Beraz, edo egiten duzu: ‘Galtzen ari da! Hau tristezia!’ -eta horretan izan naiz ni ere, penaturik-; edo pentsatzen duzu: ‘Zer egiten ahal dugu garatzeko, lantzeko?’. Nahi baldin badugu transmititu, behar ditugu irakasle formatuak, eta kontserbatorioak parada ematen du formakuntza bat bururaino eramateko eta dinamika hori bultzatzeko.\nHerri ekimenen ondoan?\nEz du kentzen, ondoan, izan behar direla gauzak. Elkarren osagarri ikusten ditut. Dantzak, kantuak ikasten dira beren eremuan, testuinguru batean; horren laguntzeko behar dira jendeak beren bizia dedikatzen dutenak horren lantzera.\nBaduzu beste asmo edo lanik bidean?\nHasi nuen jada lan bat aitzineko hilabeteetan. Ene xedea da solfeoa euskaraz ikasteko material pedagogikoa sortzea, euskal errepertoriotik abiatuz. Duela zenbait urte, musika eskoletan ari nintzelarik, ohartu ginen ez zela material eta metodorik euskaraz eginik. Gauza guti bada eta, anitz, itzulpenak dira. Artxiboetan egin nuen lanarekin banekien bazela material handia eta hortik abiatu behar zela.\nDiru laguntzak ere erdietsi dituzu?\nAzken hilabete hauetan, egitasmoa handitu da azkar: Euroeskualdeak, Euskararen Erakunde Publikoak laguntzen dute. Helburua da Euskal Herri guzirako erabilgarria izatea. Lan egiten dut Itsaso Arrietarekin [euskal kantu irakaslea]; Asisko Urmenetak eginen du grafismoa, gero webgune batean sartzeko.\n“Diruztatzen gaituztenek ez dute gure lanarentzat ezagupenik”\nElkartasuna, legeen gainetik


#KDTINF2020: Laugarren postu handia gure Infantil Neskentzat - Euskal Saskibaloi Federazioa\nAlbisteak / Nabariak / #KDTINF2020: Laugarren postu handia gure Infantil Neskentzat\n#KDTINF2020: Laugarren postu handia gure Infantil Neskentzat\nAzken jardunaldian Huelban ospatu den #KDTINF2020 txapelketa eta gure Nesken Infantil Selekzioak laugarren postuan bukatu du torneoa, Valentziaren aurka galdu eta gero hirugarren posturako partiduan. Astelehenean, finalerdietan, porrot estutua Madrilen aurrean (56-59)\nINFANTIL NESKAK 49 VS VALENTZIA 71\nGure neskek porrot gogorra jaso dute azken egunean, txapelketa bikaina jokatu eta gero. Madrilen aurka galdu ondoren finalerdietan (56-59), Laura Garciaren neskek ez dituzte aukerarik izan Valentziaren aurka. Valentziarrak beti aurretik eta hirugarren laurdenean ihes egin dira.\nINFANTIL MUTILAK 55 VS GALICIA 68\nIñaki Landetaren mutilek ezin izan zuten Berezi Mailara igoera lortu, txapelketako azken partiduak galdu egin eta gero. Beti atzetik markagailuan bere aurkariaren hasiera onaren ondorioz, gure infantilek aukerekin iritsi ziren bigarren zatira, baina Murciak azkena eman zuen hirugarren laurdenean (35-47).\nKADETE MUTILAK 74 – CANTABRIA 61\nGure kadeteek agur esan zioten Huelbari garaipen batekin, txapelketako azken partiduan. Lehen zati parekatuaren ondoren (30-28), Mikel Odriozolaren mutilak ihes egin ziren, hirugarren laurden bikainari esker (21-9). Eta azken minutuetan, bere aurkariaren saskiratzaile erritmoa jarraitzen jakin zuten.\nKADETE NESKAK 53 – CASTILLA Y LEÓN 59\nSeigarren postuan bukatu zuten txapelketa Joseba Lizarralderen neskek, porro bat jaso eta gero Erregeen Eguneko lehen partiduan. Bere aurkariak hobeto hasi zuen neurketa (6-14), baia gure neskek aurpegia eman zioten eta 2 puntu atzetik sartu ziren azken laurdenera. Une klabe honetan, aurretik ipintzea falta izan zitzaion kadete selekzioari txapelketari agur esateko garaipen batekin.\n7 urtarrila, 2020|Nabariak, Selekzioak|


Gazteentzako sexu aholkuak bideoan eta euskaraz, Emaizeren eskutik\nBai Euskarari Ziurtagiriaren elkartea 2016-06-03 08:30\nEmaize sexologia zentroa 1994tik ari da lanean Gasteizen. Sexu heziketa eskaintzen dute ikasle, irakasle eta familientzako. Aholkularitza zerbitzua ere badute eta, horrez gain, terapiak egiten dituzte. Zerbitzu guztiak euskaraz zein gaztelaniaz eskaintzen dituzte eta Bai Euskarari Ziurtagiria dute.\nAna Ramírez de Ocariz Emaizeko arduradunak azaldu digunez, sexualitatea lantzeko euskarazko materialaren beharra dago, batez ere gazteentzako. Izan ere, bideoak oso lagungarri dira gazteei sexuez hitz egiteko, baina beste hizkuntza batzuetakoak erabili behar izaten dituzte, euskarazko azpitituluekin. Behar hori ikusita, Emaize 3 ...\n43 ziurtagiri banatu ditugu Uztaritzen; 11 berriak\nBai Euskarari Ziurtagiriaren elkartea 2016-06-02 11:14\nZiurtagiriaren Elkarteak eta Herriko Etxeak, bigarren urtez, Uztaritzeko hainbat enpresa, saltoki, elkarte eta era guztietako entitateri Bai Euskarari Ziurtagirien banaketa egin diete euskararen alde engaiatzeagatik. Ziurtagiriaren banaketaren\naurretik mahai‐ingurua egin da ziurtagiridunen esperientziak partekatzeko.\nAurten ere Herriko Etxearekin elkarlanean Uztaritzeko elkarteei zuzendutako kanpaina burutu da, herrian alor sozialean euskararen presentzia garatzeko asmoarekin. Iaz hasitako elkarlanak fruituak ematen jarraitzen du eta aurten 11 ziurtagiri berri gehitu dira Uztaritzen.\nZiurtagiriak banatzeaz gain, Bai Euskarari ziurtagiridunen lehen biltzarra iragan ...\nAitortza egin zaie Uztaritzen euskararen presentzia handitzeko lanean ari diren entitateei\nZiurtagiriaren Elkarteak eta Herriko Etxeak, bigarren urtez, Uztaritzeko hainbat enpresa, saltoki, elkarte eta era guztietako entitateri Bai Euskarari Ziurtagirien banaketa egin diete euskararen alde engaiatzeagatik. Ziurtagiriaren banaketaren aurretik mahai‐ingurua egin da ziurtagiridunen esperientziak partekatzeko.\nUztaritzeko Bai Euskarari ziurtagiridunen biltzarra\nBai Euskarari Ziurtagiriaren elkartea 2016-06-01 10:19\nGaur, ekainak 1, Bai Euskarari Ziurtagiria duten Uztaritzeko entitateek biltzarra egingo dute Herriko Etxean, 19:00etan. Mahai-inguruan, Bai Euskarari ziurtagiriaz duten esperientzia partekatzera gomitatu dituzte Uztaritzeko ziurtagiridunak.\nBai Euskarari Ziurtagiriaren Elkarteak, bere aldetik, beharren arabera ziurtagiridunei ekartzen dien laguntza eta jarraipen berezia aipatuko dugu, baita ere Uztaritzeko Herriko Etxeak entitateentzat sortu nahi lituzkeen euskarazko tresnak. Ondotik, 2016an ziurtagiria eskuratu duten Uztaritzeko elkarteei Bai Euskarari diploma banatuko diegu, egin duten ahalegina aintzat hartu eta zoriontzeko.\nHitzarmena Lemoan, enpresa eta komertzioetan euskararen erabilera sustatzeko\nBai Euskarari Ziurtagiriaren elkartea 2016-05-31 11:30\nLemoako Udalak eta Bai Euskarari Ziurtagiriaren Elkarteak hitzarmena sinatu dugu herriko merkataritza eta ostalaritzan euskara sustatzeko. Bai Euskarari Ziurtagiria eskuratzen duten Lemoako eragileek diru-laguntza jasoko dute udaletik.\nBai Euskarari Ziurtagiriaren Elkartearekin sinatutako hitzarmenari esker, Bai Euskarari Ziurtagiria eskuratzen duten herriko eragileei diru-laguntza emango die Lemoako Udalak. Diru-laguntza hori jasotzeko baldintza izango da udalarekin euskararen erabilera areagotzeko konpromisoa hartzea.\nLemoako Udalak berak ere Bai Euskarari Ziurtagiria berritu du. Bidean maila du gaur egun, baina euskararen presentzia areagotzeko konpromisoak hartu ditu.\nBai Euskarari Ziurtagiriaren elkartea 2016-05-30 10:26\nDeportivo Alavés futbol taldeak Lehenengo Mailarako igoera lortu zuen atzo, Numanziari 2-0 irabazita. Hamar urte baino gehiagoren ostean, lehen mailako taldea da, berriz, ere, talde gasteiztarra. Zorionak, Alavés!\nBai Euskarari Ziurtagiria du Alavesek eta bidelagun izan ditugu #ArabanBaiEuskarari kanpainan.\nAtzoko partiduko kronika irakur dezakezue Alea.eus webgunean.\nBai Euskarari Ziurtagiriaren elkartea 2016-05-29 00:00\nEkainaren 1ean, asteazkena, Bai Euskarari Ziurtagiria duten Uztaritzeko entitateek biltzarra egingo dute Herriko Etxean, 19:00etan. Mahai-inguruan, Bai Euskarari ziurtagiriaz duten esperientzia partekatzera gomitatu dituzte Uztaritzeko ziurtagiridunak.\nBai Euskarari ziurtagiridunak protagonista Gasteizko merkataritza eta ostalaritza katalogoetan\nBai Euskarari Ziurtagiriaren elkartea 2016-05-27 13:00\nMerkataritzan eta Ostalaritzan euskararen erabilpena bultzatzeko kanpaina jarri du martxan Gasteizko Udaleko Euskara Zerbitzuak. Bi katalogotan bildu dute Euskara Zerbitzuak eskaintzen dituen diru-laguntza, aholkularitza eta itzulpen zerbitzuen berri, besteak beste.\nBi katalogo horietako protagonista dira Bai Euskarari Ziurtagiria duten lau entitate: Humedal Informatik Zerbitzu Informatikoak, Jango taberna, 7 taberna eta Neuk denda.\nLau entitateen esanak jaso dituzte katalogoetan:\nHumedal Informatik: "Bezeroek oso ondo baloratzen dute euskaraz artatua izateko aukera".\nJango taberna: "Bezero askok eskertu egiten dute zerbitzua euskaraz eskaintzea".\nLan-eskaintza berriak 'Lansarean.eus'-en\nBai Euskarari Ziurtagiriaren elkartea 2016-05-25 12:11\nSei lan-eskaintza berri gehitu dira Lansarean lan-atarian azken egunotan. Hemen duzue zerrenda:\nEgurrarekin aritzeko langilea\nHORI-HORI SAk ITZULTZAILEAK ETA KOLABORATZAILEAK BEHAR DITU\niametza interaktiboak komertziala behar du\nTolosako Udalak errentatako teknikari bat kontratatzeko prozesua ireki du\nSEASKAk, 2016-2017 ikasturterako, bigarren mailetan aritzeko Irakasle ordezkoak bilatzen ditu\nErkideren fakturazioak %6,5 hazi ziren 2015ean\nBai Euskarari Ziurtagiriaren elkartea 2016-05-24 00:00\n2015. urtea esperotakoa baino hobea izan zen, hala esan du Javier Goienetxea Erkide kooperatiben federazioko lehendakariak. Datuak mahai gainean jarri ditu, eta positiboak izan dira, federazioa osatzen duten 979 kooperatiben fakturazioak %6,5 egin zuelako gora, ia 7.000 milioi euroraino iritsiz. Federaziora, gainera, 51 kooperatiba berri sartu dira, eta kontsumo kooperatiben saila sortu dute zortzi enpresarekin. Horien artean legoke Eroski, eta, horregatik, joan den urtean Erkideren barneko kooperatiben langile kopurua handitu egin da. 34.261 behargin gehiago zeuden iaz ...\nAlmacenes Álava dendarentzat saria, erakusleihoan euskara ondoen erabiltzeagatik\nBai Euskarari Ziurtagiriaren elkartea 2016-05-23 11:38\nJoan den ostegunean, maiatzak 19, banatu zituzten Arabako Udaberriko III. Erakusleiho lehiaketako sariak. Aurten, Bai Euskarariren eskutik, 300 euroko saria izan du euskara erakusleihoan ondoen erabiltzen duen saltokiak. Laudioko Almacenes Álavak jaso zuen sari hori.\nAlmacenes Álavaren erakusleihoa.\nErakusleiho lehiaketako gainerako saridunak hauek izan ziren:\nLehenengo saria: Fifty\nBigarren saria: Saint Tropez\nHirugarren saria: Boga\nPublikoaren saria: Foto Ikatz\nEkitaldi berean banatu zituzten Arabako Merkataritza Federazioaren XIII. Sariak. Euskararen sustapenari dagokion saria Bai Euskarari Ziurtagiria duen Neuk dendak ...\nLiburu gomendioa: 'Ohe hotzak', Jon Ariza De Miguel\nBai Euskarari Ziurtagiriaren elkartea 2016-05-20 10:03\nZiurtagiria duten zenbait liburu-dendak liburu gomendioak egiten dizkigute hilean behin. Gasteizko Albeniz liburu-dendako Josu Olanok egin digu gomendioa maiatzean:\n'Ohe hotzak', Jon Ariza De Miguel\n"Norbaitekin egon zaren azkenengo gauetik, zure ohea hozten doa, poliki, era ohartezinean; azken pertsonak utzitako epeltasuna desagertzen da zure gaueroko ohera sartzearekin eta goizero ohetik jaikitzearekin, eta lokartzea ezinezkoa gertatzen zaizu gau batean, ustekabean, ohea hotzegi dagoelako. Honetan pentsatzen nengoen treneko ohean etzanda nengoela, sabaiari begira, nahiz eta argiak itzaltzeko denbora dezente falta."\nZergatik ez Baskonia?\nBai Euskarari Ziurtagiriaren elkartea 2016-05-13 12:26\nBai Euskarari Ziurtagiria duen Saski Baskoniaren gomendioa. Lauko Finalerako txartela lortzeko gaur, 21:00etan jokatuko dute Fenerbahceren aurka.\nAlea.eus-en argitaratutako testua:\nDenborak aurrera egin ...\nBost ziurtagiridun Arabako erakusleiho lehiaketan\nBai Euskarari Ziurtagiriaren elkartea 2016-05-13 10:28\nBai Euskarari Ziurtagiria duten Arabako bost saltokik parte hartu dute Udaberriko III. Erakusleiho lehiaketan. Maiatzaren 19an egingo da sari banaketa eta ordura bitartean publikoaren sarirako botoa emateko aukera dago.\nEman hemen zure botoa.\nHauek dira lehiaketan parte hartu duten bost ziurtagiridunak:\nSei ziurtagiridun Arabako erakusleiho lehiaketan\nBai Euskarari Ziurtagiria duten Arabako sei saltokik parte hartu dute Udaberriko III. Erakusleiho lehiaketan. Maiatzaren 19an egingo da sari banaketa eta ordura bitartean publikoaren sarirako botoa emateko aukera dago.\nBai Euskarari Ziurtagiriaren elkartea 2016-05-13 00:00\nTwitter 40 hizkuntzatan dagoen arren 15 hizkuntzatan baino ez ditu onartzen iragarkiak; eta, ondorioz, euskal enpresek ezin izan dituzte iragarkiak jarri. Twitterrek Euskara inplementatzeko lanean jarraitzeko konpromisoa hartu du, baina ezin dute eperik zehaztu. Bien bitartean, euskal enpresek euskarazko iragarkiak jarri ahalko dituzte Twitter eta PuntuEUS Fundazioaren arteko hitzarmenari esker.\nJarraian azalduko dugu nola. Baina, laburbilduz: Twitterrek PuntuEUS Fundazioaren kontuarekin lotuko ditu gure kontuak eta PuntuEUS Fundazioaren kontura sarbidea emango digu. Horrela,\n1. Gure kontuan sortuko ditugu iragarkiak\n2. PuntuEUS ...\nBai Euskarari Ziurtagiriaren elkartea 2016-05-11 13:19\nAsko hitz egiten da elkarlanaz eta, zenbaitetan, irudipena dut ez ote den bere jatorrizko esanahia galtzen ari, hitz fetitxe horietako bat bihurtzeko. 2012an “Elkarlan ez lehiakorra” kontzeptua entzun nion Julen Arexolaleibari Eralan topaketa batean. Bertan, Elkarlanaren paradigma izan daitekeena proposatu zuen, elkarlan eta lehia terminoak gurutzatuz. Horren arabera, lau aukera daude: lehiakorra ez den elkarlana, elkarlan lehiakorra, neutraltasuna eta fakzionalismoa. Enpresek elkarlan lehiakorra darabilte, eta ulergarria da askotan, baina aurrera egin nahi bada, lehiakorra ez den elkarlana sustatu ...\nJordi Via: "Urratzailea izan behar du ekonomiak"\nBai Euskarari Ziurtagiriaren elkartea 2016-05-11 00:00\nArgi du ekonomia sozial eta solidarioaren bideragarritasuna Jordi Viak (Bartzelona, 1954): «Eredu hori gizartean existitzen delako existitzen gara politikoki, bestela ez genuen arrakastarik». Bartzelonako Udalaren lehen Ekonomia Sozial eta Solidarioaren Batzordeko arduraduna da, eta hitzaldia eman zuen atzo, Errenterian (Gipuzkoa).\nIa urtebete igaro da Bartzelonako gobernua aldatu eta Ekonomia Sozial eta Solidarioaren batzordea eratu zenetik. Hilabeteotako lanarekin pozik al zaude?\nSentipen orokorra baikorra da, baina konplexutasunak egon direla baztertu gabe. Bartzelonako Udalean ez zegoen ekonomia sozial eta solidarioari buruzko ...\nBai Euskarari Ziurtagiriaren elkartea 2016-05-10 13:37\nAzken asteotan zortzi lan-eskaintza gehitu dira Lansarean.eus lan-atarian.\nMondragon Unibertsitateko Goi Eskola Politeknikoak 25 pertsona behar ditu irakasle eta ikertzaile lanetarako\nIngeniari elektrikoa edo elektronikoa\nFabrikazio Mekanikoko irakasle-aholkularia\nHAMAIKA TELEBISTAk erredaktore-esatari bat behar du Bilboko egoitzarako\nAdministrazio eta Zerbitzuetako lan poltsa Mondragon Unibertsitatean\nLIXATZEKO ETA MUNTAIA LANETARAKO LANGILEA\nKOMERTZIALA BEHAR DA\nSistemen Euskarrietako teknikaria (bi lanpostu)\nNori emango zenioke Bai Euskarari Saria?\nBai Euskarari Ziurtagiriaren elkartea 2016-05-04 13:07\nBai Euskarari Sariak banatzeko 2016ko ekitaldia uztailaren 1ean egingo dugu DSS2016 Gunean, Donostian. Aurten ere hiru sari banatuko ditugu: ziurtagiria duten bi entitatek Bai Euskarari Saria jasoko dute eta hirugarren saria Bai Euskarari Laguna izango da, Euskal Herriko pertsona batek jasotzen duen saria euskararen alde egindako lanagatik edo ekarpenagatik\nAlor sozioekonomikoan euskalduntzean eragitea da Bai Euskarari Ziurtagiriaren Elkartearen helburua eta sari hauen bidez arlo horretan euskara sustatzeko eragin duten entitateak eta pertsonak saritu eta eredu bihurtu nahi ditugu.\nSariak emateko ...\n‹‹ Aurrekoak 1 2 3 4 ... 8 9 10 11 12 13 14 15 16 17 Hurrengoak ››